<classify> Aveline Kitomary Mwanza HOSPITALI ya Rufaa ya Kanda ya Ziwa Bugando, imeboresha huduma zamatibabu ya figo hali iliyosaidia wagonjwa wa kanda hiyo kupata huduma. Hadi sasa hospitali hiyo inahudumia wagonjwa 90 katika kliniki moja. Akizungumza jana jijini Mwanza wakati wa kampeni ya Tumeboresha sektaya afya inayoendeshwa na maofisa habari wa taasisi zilizoko chini ya Wizara yaAfya, Maendeleo ya Jamii, Jinsia, Wazee na Watoto, Daktari Mbobezi wa magonjwaya figo, Ladius Ludovick, alisema awali walianza na mashine 10, lakini sasa wana23. Kituo hiki cha figo kilianzishwa mwaka 2016. Tulikuwa na mashine10 na tulianza na mgonjwa mmoja, ndani ya miaka minne tumeweza kuongeza mashinehadi 23 toka mwaka 2016, katika huduma ya kusafisha tunahudumia wagonjwa 40 hadi45 kwa siku moja. Kati ya hao kuna wagonjwa wa tatizo la muda mfupi la mshtuko wafigo na kuna tatizo la muda mrefu la figo, asilimia 70 ya magonjwa ya figoyanatokana na tatizo la presha na kisukari, alibainisha Dk. Ludovick. Alisema asilimia kubwa ya wagonjwa wa figo wanaowaona ni wale wenyeugonjwa sugu wa figo, huku tatizo la mshtuko wa figo likitibiwa kwa muda mfupi. Mshtuko wa figo ni matatizo ya figo ya muda mfupi, figo inashindwakufanya kazi kwa muda, mfano mama mjamzito aliyejifungua akapoteza damu nyingifigo inaweza kushindwa kufanya kazi kwa muda na sumu inarundikana mwilini, huyuunaweza kusafisha damu ndani ya wiki mbili au tatu anapona, alisema Dk.Ludovick. Hata hivyo Dk. Ludovick alisema kwa ugonjwa sugu wa figo, huwawanahamasisha kwenda kupandikiza figo nyingine. Kwa upande wake, KaimuMkurugenzi Mkuu wa Bugando, Dk. Bahati Wajanga, alisema mafanikioyaliyopatikana katika kipindi cha miaka minne, ni pamoja na utoaji kamili wahuduma za saratani. Bugando imekuwa hospitali ya pili baada ya Ocean Road kutoahuduma kamili za saratani kama mionzi ya ndani, nje na dawa hii ni baada yausimikaji wa mitambo ya kisasa ya kutolea huduma. Kupitia Wizara ya Afya, Sh bilioni 5.5 zilitolewa kwa ajili yakujenga jengo la saratani na kununua mashine nne za mionzi. Mafanikio mengine ni upanuzi na ujenzi wa vyumba vya upasuajivya kisasa. Hii imefanya hospitali kuwa na vyumba 13 vya kisasa kutoka vyumbavya awali. Hii imepunguza muda wa kusubiri upasuaji kwa wagonjwa na kutoamatibabu ya kibingwa kupitia mitambo ya kisasa, alisema Dk. Wajanga ambayepia ni Mkurugenzi wa Huduma za Tiba. Alisema uboreshwaji wa huduma za dharura umeweza kuokoa maisha ya watukutokana na kuhudumia wagonjwa 100 kwa wakati mmoja. Awali tulikuwa tunaweza kupokea na kuhudumia wagonjwa wa dharura50, lakini sasa idadi imeongezeka. Upanuzi huu umeongeza vitanda kutoka 14 hadi24, kuweka mitambo ya kisasa ya huduma za dharura na vyumba vya upasuaji viwilikatika idara hii. Huduma zingine zilizoboreshwa ni upasuaji wa macho ambapotakribani wagonjwa 12,000 wa macho wameonwa kwa mwaka 2019. Hata hivyo,wagonjwa waliofanyiwa upasuaji ni 900 kwa mwaka huo, alisema Dk. Wajanga. Alisema uwepo wa mitambo ya kufua hewa ya oksijeni umesaidia utoajibora wa huduma kutokana na kupunguza matumizi ya fedha za ndani. Kwa wastani hospitali hutumia mitungi 20 hadi 30 kwa siku namtungi mmoja kwa bei ya soko ni Sh 45,000 na kwa sasa hospitali inawezakuzalisha mitungi 2,100 kwa mwezi na gharama za uzalishaji ni nusu ya bei yasokoni, alibainisha Dk. Wajanga.  <topic>: afya 